ભોલાવ (તા.ભરૂચ)

﻿
આ ગામ (તા.ભરૂચ) ભારત દેશના પશ્ચિમ ભાગમાં આવેલા  ગુજરાત રાજ્યના મધ્યદક્ષિણ ભાગમાં આવેલા ભરૂચ જિલ્લામાં આવેલા કુલ ૯ (નવ) તાલુકાઓ પૈકીના એક એવા  ભરૂચ તાલુકામાં આવેલું એક  ગામ છે. આ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન હતો. આ ગામમાં મુખ્યત્વે કપાસ,  તુવર તેમ જ શાકભાજીના પાકની ખેતી કરવામાં આવતી હતી. આ ગામમાં પ્રાથમિક શાળા, માધ્યમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે. આ ગામ ભરૂચ ની નજીક વસ્યુ હોવાથી તેનો વિકાસ સારો થયો છે.

આ ગામમાં પોલીટેકનીક કોલેજ, એન્જિન્યરીંગ કોલેજ તથા જી.આઇ.ડી.સી.નો પણ સમાવેશ થઇ ગયો છે. આ ઉપરાંત કેટલીક રહેઠાણ માટેની સોસાયટીઓ, એપાર્ટમેન્ટ, શોપિંગ સેન્ટરો અને મોટી હોટલો પણ બની છે. જેના કારણે આ ગામના તથા આજુબાજુનાં ગામના લોકો પણ પોતાની રોજી રોટી કમાવા આ જગ્યાની મદદ લઇ શકે છે.

શ્રેણી:ભરૂચ તાલુકો